Paide politseijaoskonna välijuht Margus Kitsing ütles, et ainus mootorsõidukijuht, kel tuvastati alkoholi piirmäära ületus tabati roolist 23. juuni hommikul Roosna-Alliku vallast Viisust. "Tegemist oli 45-aastase rollerijuhiga," täpsustas Kitsing. "Selle üle, et jaaniöö politsei jaoks nii rahulik oli, võib vaid rõõmu tunda."
Kui mujal Eestis valmistasid päästjatele möödunud ööpäeva jooksul pigem muret tugeva tuule tõttu teele murdunud puud, siis Järvamaa päästjad käisid kustutamas kaht tulekahju. Päästeameti operatiivkorrapidaja Indrek Ammeri sõnul said päästjad eile, 23.juunil kell 13.02 said väljakutse Vaole, kus põles alajaam. "Üks väljakutse oli ka Türilt, kus Loodi tänaval põles kõrvalhoone," lisas ta.